โรงรับจำนำต่อคิวเรียนส่องเพชร-พลอย รับกระแสคนไทยกระเป๋าฉีกแห่ขนมาตึ๊ง
นางดวงกมล เจียมบุตร ผู้อำนวยการสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) หรือจีไอที เปิดเผยว่า ขณะนี้ผู้ประกอบการโรงรับจำนำจำนวนมาก ได้ขอให้จีไอทีสอนเทคนิคการตรวจสอบอัญมณีและเครื่องประดับให้ เพราะปัจจุบันมีคนนำอัญมณีประเภทต่างๆ ทั้งพลอย เพชร มาจำนำเพิ่มมากขึ้น โดยเฉพาะในช่วงที่โควิด-19 ระบาด ทำให้บางคนขาดรายได้ และถูกพักงานชั่วคราว หากตรวจสอบผิดพลาด จะส่งผลกระทบ โดยเฉพาะการรับจำนำในราคาถูกเกินไป ก็ไม่ดึงดูดให้ลูกค้านำสินค้ามาจำนำ แต่ถ้าให้ราคาแพงเกินไป โรงรับจำนำอาจขาดทุน หากลูกค้าไม่มาไถ่ถอน และต้องนำออกไปขายปกติโรงรับจำนำ เวลาจะจำนำเพชร พลอย มักจะตีราคาให้เฉพาะในส่วนของทองคำ ที่นำมาทำเป็นตัวเรือน จะไม่ตีราคาพลอย เพชรที่นำมาประกอบตัวเรือน เพราะเขาไม่รู้ว่าคุณภาพเป็นยังไง ของดีหรือไม่ดี แต่ถ้าเป็นสินค้าที่มีใบรับรองก็มั่นใจได้ แต่ก็ตีราคาไม่เป็นอีก จึงอยากเข้ามาเรียน เพื่อให้รู้และตีราคาเป็นทั้งนี้ ล่าสุดจีไอทีได้จัดหลักสูตรเทคนิคการตรวจสอบเพชรสังเคราะห์ และการประเมินคุณภาพเพชร มีผู้สมัครเรียนประมาณ 70 ราย เพราะปัจจุบัน เพชรแท้ และเพชรสังเคราะห์ ดูยากมาก แทบจะแยกของแท้และของเทียมไม่ออก และยังจะเปิดสอนการตรวจสอบพลอย รวมถึงหลักสูตรอื่นๆที่โรงรับจำนำสนใจ เช่น การตรวจสอบโลหะมีค่า เป็นต้นอย่างไรก็ตาม ก่อนหน้านี้ จีไอทีได้ร่วมกับสำนักงานธนานุเคราะห์ หรือโรงรับจำนำของรัฐ จัดหลักสูตรประเมินคุณภาพเพชรไปแล้ว 4 รุ่น มีผู้สมัครเข้ารับการอบรม 70 คน และร่วมกับสถานธนานุบาล หรือโรงรับจำนำของกรุงเทพมหานคร จัดหลักสูตรตรวจสอบโลหะมีค่าและเพชร รวม 3 รุ่น จำนวน 46 คน และกำลังจะเริ่มอีกครั้งในปีนี้ เพราะประชาชนเริ่มนำเพชร พลอย มาจำนำเพิ่มมากขึ้น.
ขณะนี้ผู้ประกอบการโรงรับจำนำจำนวนมาก ได้ขอให้จีไอทีสอนเทคนิคการตรวจสอบอัญมณีและเครื่องประดับให้เพราะปัจจุบันมีคนนำอัญมณีประเภทต่างๆ ทั้งพลอย เพชร มาจำนำเพิ่มมากขึ้นโดยเฉพาะในช่วงที่โควิด-19
โรงรับจำนำ,จำนำเพชร,ส่องเพชร,เทคนิคการตรวจสอบอัญมณี,เครื่องประดับ,จำนำเครื่องประดับ,ข่าววันนี้